ai4bharat/Pralekha huggingface dataset:
প্রতিরক্ষামন্ত্রক
ভারতীয় নাগরিকদের উদ্ধার করতে অপরেশান সমুদ্রসেতুর অধীনে আই ‘এন এস মাগার’ মালদ্বীপের মালে বন্দরে পৌছেঁছে
নতুন দিল্লি ১০ই মে, ২০২০
অপরেশান সমুদ্রসেতুর অধীনে ভারতীয় নৌবাহিনীর দ্বিতীয় জাহাজ আই ‘এন এস মাগার’ ১০ ই মে সকালে মালদ্বীপের মালে বন্দরে পৌছেঁছে। মালদ্বীপে আটকে পড়া ভারতীয় নাগরিকদের নিরাপদে এবং মসৃণভাবে ফিরিয়ে আনতে এই উদ্যোগ নেওয়া হয়েছে। আই এন এস মাগার জাহাজটিকে কোচি বন্দরে ,মালদ্বীপ যাওয়ার আগে এমন ভাবে তৈরি করা হয়েছে যাতে নাগরিকরা আরামদায়ক যাত্রার পাশাপাশি চিকিৎসা ব্যবস্থা এবং অন্যান্য প্রশাসনিক সুবিধা পেতে পারেন।
সামাজিক দূরত্ব নিয়মনীতি মেনে এবং কোভিড-19 সংক্রান্ত যাবতীয় সতর্কতা নিশ্চিত করে জাহাজটিতে ২০০ জন ভারতীয় নাগরিককে উদ্ধার করে নিয়ে আসা হবে। জাহাজটির একটি পৃথক অংশে যাত্রীদের খাবার এবং শৌচাগারের ব্যবস্থা করা হয়েছে। পাশাপাশি মহিলা,শিশু এবং বয়স্ক নাগরিকদের জন্য আলাদা ব্যবস্থা করা হয়েছে। সুরক্ষার দিকে লক্ষ্য রেখে যাত্রীদের ছোট ছোট দলে বিভক্ত করা হয়েছে। এর ফলে খাবার জায়গা বা শৌচাগারে অতিরিক্ত ভীড় হবে না।
এর আগে,সমুদ্রসেতুর অধীনে প্রথম উদ্ধারকারী জাহাজ আই এন এস জলস্বমালদ্বীপ থেকে ৬৯৮ জন ভারতীয় নাগরিককে আজ সকালে কোচি বন্দরে নিয়ে আসা হয়েছে।
(CG/PPM
নীতিআয়োগ
নীতি আয়োগ এবং আর এম আই বিদ্যুৎ বণ্টনের ক্ষেত্র সম্পর্কে একটি প্রতিবেদন প্রকাশ করেছে
নতুন দিল্লি, ০৩ আগস্ট, ২০২১
নীতি আয়োগ আজ একটি রিপোর্ট প্রকাশ করেছে যেখানে বিদ্যুৎ ক্ষেত্রে সংস্কারের পথগুলি বিশ্লেষণ করা হয়েছে যা দেশে বিদ্যুৎ বণ্টনের পথ সুগম করতে সাহায্য করবে।
"টার্নিং অ্যারাউন্ড দ্য পাওয়ার ডিসট্রিবিউশন সেক্টর"-শিরোনামের এই প্রতিবেদনটি নীতি আয়োগ, আর এম আই, এবং আর এম আই ইন্ডিয়া যৌথভাবে প্রকাশ করেছে। নীতি আয়োগ-এর ভাইস চেয়ারম্যান ডক্টর রাজীব কুমার, নীতি আয়োগ-এর সদস্য ডক্টর ভি কে সারস্বতের উপস্থিতিতে এটি প্রকাশ করেছেন নীতি আয়োগ-এর প্রধান কার্যনির্বাহী অধিকর্তা অমিতাভ কান্ত, কেন্দ্রীয় বিদ্যুৎসচিব শ্রী অলোক কুমার, নীতি আয়োগ এর অতিরিক্ত সচিব ডক্টর রাকেশ সারওয়াল এবং আর এম আই ইন্ডিয়ার অধ্যক্ষ শ্রীমতি অক্ষিমা ঘাতে।
ভারতের অধিকাংশ বিদ্যুৎ বিতরণ কোম্পানিগুলি প্রতি বছর ক্ষতিগ্রস্ত হচ্ছে। মোট ক্ষয়ক্ষতির পরিমাণ ২০২১ আর্থিক বছরে ৯০ হাজার কোটি টাকা পর্যন্ত হতে পারে। সেজন্যই বিভিন্ন ধরনের পুনর্ব্যবহারযোগ্য শক্তির প্রতি গুরুত্বারোপ করতে হবে।
এই যৌথ প্রতিবেদনটিতে ভারত এবং বিশ্বের বিদ্যুৎ বিতরণ খাতে সংস্কার মূলক প্রচেষ্টার কথা তুলে ধরা হয়েছে। নীতি আয়োগ-এর ভাইস চেয়ারম্যান ডক্টর রাজীব কুমারের কথায়, বিদ্যুৎখাতে ব্যবসা সহজতর করা এবং জীবনযাত্রার মানোন্নয়নের জন্য স্বাস্থ্যকর ও দক্ষ বিদ্যুৎ বিতরণ ক্ষেত্র অপরিহার্য।
প্রতিবেদনটিতে বিদ্যুৎ ক্ষেত্রে সংস্কারের বিষয়ে গুরুত্ব আরোপ করা হয়েছে।
CG/SB
(Visitor Counter : 166
প্রধানমন্ত্রীরদপ্তর
ফ্রান্সের রাষ্ট্রপতির সঙ্গে প্রধানমন্ত্রীর সাক্ষাৎ
নতুন দিল্লি, ১৫ জুলাই, ২০২৩
প্রধানমন্ত্রী শ্রী নরেন্দ্র মোদী ফরাসী রাষ্ট্রপতি শ্রী ইমানুয়েল ম্যাক্রোঁর সঙ্গে ১৪ই জুলাই প্যারিসের এলিজা প্যালেসে একান্ত এবং প্রতিনিধি পর্যায়ের বৈঠক করেছেন।
উভয় নেতা প্রতিরক্ষা ও নিরাপত্তা, অসামরিক ক্ষেত্রে পারমাণবিক প্রযুক্তির ব্যবহার, বিজ্ঞান ও প্রযুক্তি, জ্বালানি, ব্যবসা-বাণিজ্য ও বিনিয়োগ, মহাকাশ, জলবায়ু এবং দুই দেশের মানুষের মধ্যে যোগাযোগ সহ দ্বিপাক্ষিক সহযোগিতার বিভিন্ন দিক নিয়ে বিস্তারিত আলোচনা করেছেন।
আলোচনায় ভারতের সভাপতিত্বে জি-২০ গোষ্ঠীর কার্যকলাপ, ভারত ও প্রশান্ত মহাসাগরীয় অঞ্চল, আঞ্চলিক এবং পারস্পরিক স্বার্থ সংশ্লিষ্ট আন্তর্জাতিক বিভিন্ন বিষয়ও স্থান পেয়েছে।
বৈঠকে 'হরাইজন ২০৪৭ : ভারত-ফ্রান্স কৌশলগত অংশীদারিত্বের ভবিষ্যৎ কর্মপন্থা নির্ধারণ' সহ বিভিন্ন উচ্চকাঙ্খী নথির প্রতিবেদন প্রকাশ এবং গ্রহণ করা হয়।
এবছরের সেপ্টেম্বরে জি-২০ গোষ্ঠীর নেতৃবৃন্দের শীর্ষ সম্মেলন নতুন দিল্লিতে অনুষ্ঠিত হবে। এই সম্মেলনে ফরাসী রাষ্ট্রপতিকে স্বাগত জানিয়ে প্রধানমন্ত্রী বলেন, তিনি শ্রী ম্যাক্রোঁর জন্য অধীর আগ্রহে অপেক্ষা করবেন।
(CG/CB/AS/
কেন্দ্রীয়মন্ত্রিসভা
পেশাগত সুরক্ষা, স্বাস্হ্য ও কর্মক্ষেত্রের পরিবেশ সংক্রান্ত বিল ২০১৯এ মন্ত্রিসভার অনুমোদন
নতুন বিলে ১৩টি কেন্দ্রীয় শ্রম আইনকে একত্রিত করার প্রস্তাব
নয়াদিল্লি, ১০ জুলাই,, ২০১৯
সবকা সাথ, সবকা বিকাশ এবং সবকা বিশ্বাস-এর মন্ত্রকে সামনে রেখে প্রধানমন্ত্রী শ্রী নরেন্দ্র মোদীর নেতৃত্বে পরিচালিত এনডিএ সরকার সমাজের বিভিন্ন শ্রেণীর মানুষের কল্যাণে নিরন্তর কাজ করে চলেছে। এই উদ্দেশ্য পূরণের লক্ষ্যেই প্রধানমন্ত্রীর পৌরহিত্যে আজ অনুষ্ঠিত কেন্দ্রীয় মন্ত্রিসভার বৈঠকে পেশাগত সুরক্ষা, স্বাস্হ্য ও কর্মক্ষেত্রের পরিবেশ সংক্রান্ত বিল ২০১৯ সংসদের চলতি অধিবেশনেই পেশ করার প্রস্তাবে অনুমতি মিলেছে। মন্ত্রিসভার এই সিদ্ধান্তের ফলে, কর্মক্ষেত্রে সুরক্ষা, স্বাস্হ্য ও কাজকর্মের উপযুক্ত পরিবেশ বহুগুন বৃদ্ধি পাবে।
বর্তমানে চালু ১৩টি কেন্দ্রীয় শ্রম আইনের বিভিন্ন ধারা সহজ-সরল ও যুক্তিসঙ্গত করে তোলার পর নতুন বিধির খসড়া রচনা করা হয়েছে। নতুন এই বিধি কার্যকর হলে কর্মীদের কর্মক্ষেত্রে সুরক্ষা ও স্বাস্হ্যগত পরিবেশের মান বৃদ্ধি পাবে। এরফলে দেশের অর্থ-ব্যবস্হারও বিকাশ ঘটবে এবং সামগ্রিকভাবে উৎপাদনশীলতা বৃদ্ধি পাবে। কর্মক্ষেত্রে কর্মীদের উপযুক্ত পরিবেশ এবং দূর্ঘটনার সংখ্যা হ্রাস পেলে নিয়োগ কর্তারা আর্থিক দিক থেকে লাভবান হবেন। ৯টি গুরুত্বপূর্ণ ক্ষেত্রের সঙ্গে যুক্ত সংস্হায় ১০ জন বা তার বেশি কর্মচারি রয়েছেন এমন সমস্ত প্রতিষ্ঠানের সঙ্গে যুক্ত কর্মীদের সুরক্ষা, স্বাস্হ্য ও কর্মক্ষেত্রে উপযুক্ত পরিবেশ এই নতুন বিধির ফলে আরও বৃদ্ধি পাবে বলে মনে করা হচ্ছে।
CG/BD/NS
(Visitor Counter : 218
প্রধানমন্ত্রীরদপ্তর
নরওয়ের প্রধানমন্ত্রী হিসেবে ইয়োনাস গার স্টোর দায়িত্ব গ্রহণ করায় প্রধানমন্ত্রীর অভিনন্দন
নতুনদিল্লি, ১৬ই অক্টোবর, ২০২১
প্রধানমন্ত্রী শ্রী নরেন্দ্র মোদী নরওয়ের প্রধানমন্ত্রী হিসেবে দায়িত্ব গ্রহণ করার জন্য মিঃ ইয়োনাস গার স্টোরকে অভিনন্দন জানিয়েছেন।
এক ট্যুইট বার্তায় প্রধানমন্ত্রী বলেছেন;
“নরওয়ের প্রধানমন্ত্রী হিসেবে দায়িত্ব গ্রহণ করার জন্য @jonasgahrstoreকে অভিনন্দন জানাই। ভারত- নরওয়ের সম্পর্ককে আরো শক্তিশালী করার জন্য আপনার সঙ্গে একযোগে কাজ করতে আমি আগ্রহী।“
CG/CB/SFS
(
কর্মী, জন-অভিযোগএবংপেনশনমন্ত্রক
কেন্দ্রীয় সরকারের কাছে জমে থাকা অভিযোগের দ্রুত নিষ্পত্তির জন্য দোসরা অক্টোবর থেকে ৩১শে অক্টোবর পর্যন্ত চলা বিশেষ প্রচারাভিযান কর্মসূচির বিষয়ে পর্যালোচনা করেছেন কেন্দ্রীয় মন্ত্রী ডাঃ জিতেন্দ্র সিং
নতুন দিল্লি, ০১ নভেম্বর, ২০২১
বিজ্ঞান ও প্রযুক্তি দপ্তর, ভূবিজ্ঞান মন্ত্রকের স্বাধীন দায়িত্বপ্রাপ্ত এবং প্রধানমন্ত্রী দপ্তর, কর্মীবর্গ, গণ অভিযোগ, পেনশন, আনবিক শক্তি এবং মহাকাশ দপ্তরের প্রতিমন্ত্রী ডাঃ জিতেন্দ্র সিং জানিয়েছেন, সরকারের কাছে জমে থাকা অভিযোগ দ্রুত নিষ্পত্তির মাধ্যমে প্রায় ৪০ কোটি টাকা আয় হয়েছে। বিশেষ প্রচারাভিযানের মাধ্যমে সংশ্লিষ্ট মন্ত্রক ও দপ্তরের আওতাধীন সরকারের ৮ লক্ষ বর্গ ফুটেরও বেশি জায়গা দখল মুক্ত করা গেছে। কেন্দ্রীয় মন্ত্রী এদিন দোসরা অক্টোবর থেকে ৩১ অক্টোবর পর্যন্ত চলা বিশেষ প্রচারাভিযান কর্মসূচির বিষয় পর্যালোচনা করেছেন। তিনি বলেন, প্রশাসনিক সংস্কার ও গণ অভিযোগ দপ্তরের সঙ্গে অন্যান্য দপ্তর/ মন্ত্রকের সমন্বয়সাধন করে জমে থাকা অভিযোগের দ্রুত সমাধানের উদ্যোগ নেওয়া হয়েছে। এদিন বৈঠকে প্রশাসনিক সংস্কার ও গণ অভিযোগ দপ্তরের শীর্ষ আধিকারিকেরা বিশেষ প্রচারাভিযানের বিষয়ে কেন্দ্রীয় মন্ত্রীকে বিস্তারিত জানান। সরকারের কাছে জমে থাকা ১৫ লক্ষ ২৩ হাজার ৪৬৪টি ফাইলের মধ্যে ১৩ লক্ষ ৭৩ হাজার ২০৪টি ফাইল ছাড়া হয়েছে। এমনকি মাত্র ৩০ দিনে ৩ লক্ষ, ২৮ হাজার ২৩৪টি গণ অভিযোগের মধ্যে ২ লক্ষ ৯১ হাজার ৬৯২টি অভিযোগ দ্রুত সমাধান করা হয়েছে।
ডাঃ জিতেন্দ্র সিং জানান, প্রধানমন্ত্রী নরেন্দ্র মোদীর নির্দেশে সরকার জমে থাকা অভিযোগের দ্রুত নিষ্পত্তির জন্য এই প্রচারাভিযান চালিয়েছে। তিনি বলেন, এই কর্মসূচি জন আন্দোলনে পরিণত হয়েছে। শ্রী সিং আরও জানান, এই বিশেষ প্রচারাভিযানের লক্ষ্যই ছিল সাধারণ মানুষের অভিযোগের সময় মতো সমাধান ও কার্যকরী নিষ্পত্তি সুনিশ্চিত করা। তাই এই বিশেষ কর্মসূচির মাধ্যমে সাংসদ, রাজ্য সরকার, আন্তঃমন্ত্রক এবং প্রতিটি মন্ত্রক/ দপ্তরের মধ্যে সমন্বয় গড়ে তোলা হয়েছে। এই প্রচারাভিযানের দায়িত্বে ছিল প্রশাসনিক সংস্কার ও গণ অভিযোগ দপ্তর। সরকারের কাছে জমে থাকা অভিযোগ দ্রুত নিষ্পত্তির জন্য দৈনিক কাজের বিষয় পর্যালোচনা করতে একটি সুনির্দিষ্ট পোর্টাল তৈরি করা হয়েছে। এই পোর্টালটি হলো - https://pgportal.gov.in/scdpm
CG/SS/SKD/
(Visitor Counter : 80
স্বাস্থ্যওপরিবারকল্যাণমন্ত্রক
রাজ্য/ কেন্দ্রশাসিত অঞ্চলগুলিতে কোভিড-১৯ টিকার যোগান সম্পর্কিত সর্বশেষ তথ্য
রাজ্য ও কেন্দ্রশাসিত অঞ্চলগুলিকে প্রায় ১৯২ কোটি ৪০ লক্ষেরও বেশি টিকার ডোজ পাঠানো হয়েছে
রাজ্য/ কেন্দ্রশাসিত অঞ্চলগুলির কাছে ২০ কোটি ১০ লক্ষেরও বেশি অব্যবহৃত টিকার ডোজ রয়েছে
নতুন দিল্লি, ২২ এপ্রিল, ২০২২
কেন্দ্রীয় সরকার দেশ জুড়ে কোভিড-১৯ টিকাকরণে গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণের সূচনা হয় ২০২১ – এর ১৬ই জানুয়ারি। অবশ্য, সর্বজনীন কোভিড-১৯ টিকাকরণ শুরু হয় ২০২১ – এর ২১শে জুন থেকে। অধিক সংখ্যায় টিকার যোগান, রাজ্য/ কেন্দ্রশাসিত অঞ্চলগুলিতে আগাম পরিকল্পনা গ্রহণে আগেভাগেই পর্যাপ্ত টিকা সরবরাহ এবং টিকা সরবরাহ-শৃঙ্খলকে আরও সুবিন্যস্ত করার মাধ্যমে টিকাকরণ অভিযানে সার্বিক অগ্রগতি হয়েছে।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার বিনামূল্যে রাজ্য/ কেন্দ্রশাসিত অঞ্চলগুলিকে কোভিড টিকা দিয়ে আসছে। সর্বজনীন কোভিড-১৯ টিকাকরণ অভিযানে নতুন পর্যায়ে কেন্দ্রীয় সরকার টিকা উৎপাদক সংস্থাগুলির কাছ থেকে ৭৫ শতাংশ টিকা সংগ্রহ করে, তা নিখরচায় রাজ্য/ কেন্দ্রশাসিত অঞ্চলগুলিকে সরবরাহ করে থাকে।
কেন্দ্রীয় সরকারের পক্ষ থেকে এবং রাজ্যের টিকা সংগ্রহকারী এজেন্সির মাধ্যমে সরাসরি সংগৃহীত ১৯২ কোটি ৪০ লক্ষ ৪৫ হাজার ৬০৫টি টিকার ডোজ বিনামূল্যে রাজ্য ও কেন্দ্রশাসিত অঞ্চলগুলিকে সরবরাহ করা হয়েছে।
রাজ্য ও কেন্দ্রশাসিত অঞ্চলগুলির কাছে এখনও ২০ কোটি ১০ লক্ষ ৮২ হাজার ৮৮৫টি টিকার ডোজ হাতে রয়েছে।
CG/SS/SKD/
(Visitor Counter : 110
জাহাজচলাচলমন্ত্রক
উত্তরপূর্ব রাজ্যগুলিতে অভ্যন্তরীণ জলপথে পণ্য এবং যাত্রী পরিবহনে উদ্যোগী কেন্দ্রীয় সরকার : শ্রী মান্ডব্য
নয়াদিল্লি, ৩০ জুলাই, ২০১৯
দেশের উত্তরপূর্ব রাজ্যগুলির মধ্যে অভ্যন্তরীণ জলপথে পণ্য এবং যাত্রী পরিবহনে উদ্যোগী কেন্দ্রীয় জাহাজ মন্ত্রক। জাহাজ প্রতিমন্ত্রী শ্রী মনসুখ মান্ডব্য জানিয়েছেন এই রাজ্যগুলিতে অভ্যন্তরীণ জলপথে স্বল্প মূল্যে ফেরি চলাচল ব্যবস্হা চালু করার জন্য বিস্তারিত প্রকল্প রিপোর্ট  তৈরি করবে বেসরকারি সংস্হা ওয়াপকস । তাদের তৈরি করা ডিপিআর খুব দ্রুত রূপায়িত করতে উত্তরপূর্ব ভারতের রাজ্য সরকারগুলির সঙ্গে পরামর্শ করবে অভ্যন্তরীণ জলপথ কর্তৃপক্ষ।
শ্রী মান্ডব্য আরও জানিয়েছেন, অভ্যন্তরীণ জলপথে পরিবহন শুরু হলে উত্তরপূর্ব ভারতে রাজ্যগুলিতে পরিবর্তন আসবে। কারণ দীর্ঘ সড়কপথ এবং দূর্গম রেলপথের কারণে পরিবহণে যথেষ্ট সময় লাগে। এই জলপথ প্রকল্প চালু হলে স্হানীয় কর্মসংস্হানেরও যথেষ্ট সুযোগ রয়েছে বলে জানান তিনি।
CG/SS/NS
(Visitor Counter : 64
স্বাস্থ্যওপরিবারকল্যাণমন্ত্রক
অঙ্গদানের জন্য সুনির্দিষ্ট কেন্দ্রীয় নীতি
নয়াদিল্লি, ৪ ফেব্রুয়ারি, ২০২০
১৯৯৪-এর অঙ্গ প্রতিস্থাপন আইন অনুযায়ী, অঙ্গ নেওয়া, অঙ্গ সংরক্ষণ এবং অঙ্গ প্রতিস্থাপন করার কিছু নীতি-নির্দেশিকা রয়েছে। এই আইন সব রাজ্য ও কেন্দ্রশাসিত অঞ্চলের জন্যই প্রযোজ্য। তবে, অন্ধ্রপ্রদেশ ও তেলেঙ্গানায় এই আইন প্রযোজ্য হয়নি কারণ তাদের নিজস্ব আইন রয়েছে। এর পাশাপাশি, কেন্দ্রীয় সরকার অঙ্গ প্রতিস্থাপন  আইন, ২০১১ চালু করেছে এবং অঙ্গ প্রতিস্থাপন ও টিস্যু রুল চালু করার জন্য বিজ্ঞপ্তি জারি করেছে। দেশে অঙ্গদানের বিষয়ে একটি সুনির্দিষ্ট আইন চালু করার উদ্যোগ নেওয়া হয়েছে।
২০১১-র অঙ্গ প্রতিস্থাপন  আইন অসম, বিহার, ছত্তিশগড়, গোয়া, গুজরাট, হিমাচল প্রদেশ, ঝাড়খণ্ড, কেরল, মহারাষ্ট্র, মণিপুর, ওড়িশা, পাঞ্জাব, রাজস্থান, সিকিম, উত্তরপ্রদেশ এবং পশ্চিমবঙ্গে চালু করা হয়েছে।
রাজ্যসভায় এক প্রশ্নের লিখিত উত্তরে এ কথা জানিয়েছেন কেন্দ্রীয় স্বাস্থ্য ও পরিবারকল্যাণ প্রতিমন্ত্রী শ্রী অশ্বিনী কুমার চৌবে।
CG/SS/DM
(Visitor Counter : 122
প্রধানমন্ত্রীরদপ্তর
কাশী বিদ্যৎ পরিষদের সভাপতি অধ্যাপক রাম যত্ন শুক্লার প্রয়াণে প্রধানমন্ত্রীর শোক প্রকাশ
নয়াদিল্লি, ২০ সেপ্টেম্বর, ২০২২
প্রধানমন্ত্রী শ্রী নরেন্দ্র মোদী কাশী বিদ্যৎ পরিষদের সভাপতি অধ্যাপক রাম যত্ন শুক্লার প্রয়াণে শোক প্রকাশ করেছেন। প্রধানমন্ত্রী বলেন, অধ্যাপক রাম যত্ন শুক্লার প্রয়াণ শিক্ষা, আধ্যাত্মিক ও সাংস্কৃতিক জগতের এক অপূরণীয় ক্ষতি।
এক ট্যুইট বার্তায় তিনি বলেছেন –
“কাশী বিদ্যৎ পরিষদের সভাপতি অধ্যাপক রাম যত্ন শুক্লার প্রয়াণ শিক্ষা, আধ্যাত্মিক ও সাংস্কৃতিক জগতের এক অপূরণীয় ক্ষতি। সংস্কৃত ভাষা এবং পরম্পরাগত শাস্ত্রে তিনি এক গুরুত্বপূর্ণ অবদান রেখে গেছেন। তাঁর শোকসন্তপ্ত পরিবার-পরিজনকে আমি সমবেদনা জানাই। ওম শান্তি!”
(PG/AB/DM/
প্রধানমন্ত্রীরদপ্তর
প্রধানমন্ত্রী ইস্টার উপলক্ষে মানুষকে শুভেচ্ছা জানিয়েছেন
নয়াদিল্লি, ৯ এপ্রিল, ২০২৩
প্রধানমন্ত্রী শ্রী নরেন্দ্র মোদী ইস্টার উপলক্ষে মানুষকে শুভেচ্ছা জানিয়েছেন এবং আশাপ্রকাশ করে বলেছেন যে এই বিশেষ অনুষ্ঠানটি আমাদের সমাজে যেন সম্প্রীতির ভাবনাকে আরও দৃঢ় করে।
একটি ট্যুইটে প্রধানমন্ত্রী বলেছেন;
“হ্যাপি ইস্টার! এই বিশেষ দিনটি যেন আমাদের সমাজে সম্প্রীতির ভাবনাকে আরও গভীর করে। মানুষকে প্রেরণা যোগায় সমাজের সেবা করার জন্য এবং নিচু তলার মানুষের ক্ষমতায়ণে সাহায্য করার জন্য। এই দিনে আমরা ভগবান খ্রীষ্টের পবিত্র ভাবনাকে স্মরণ করি।”
PG/AP/NS
(
স্বাস্থ্যওপরিবারকল্যাণমন্ত্রক
রাজ্য/ কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
নতুন দিল্লি, ১৮ অক্টোবর, ২০২১
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয়েছে গত ২১ জুন। টিকার ডোজের যোগানের ওপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে আগাম টিকার ডোজ রাজ্য/ কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণের অঙ্গ হিসেবে কেন্দ্রীয় সরকার রাজ্য/ কেন্দ্রশাসিত অঞ্চলগুলিতে বিনা মূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/ কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/ কেন্দ্রশাসিত অঞ্চলগুলিকে এখনও পর্যন্ত ১০২ কোটি টিকার ডোজ সরবরাহ করা হয়েছে।
এমনকি, রাজ্য/ কেন্দ্রশাসিত অঞ্চলগুলির কাছে টিকাকরণের জন্য ১০ কোটি ৭২ লক্ষ ৯০ হাজার ১০টি টিকার ডোজ মজুত রয়েছে।
CG/SS/SKD/
(Visitor Counter : 133
প্রধানমন্ত্রীরদপ্তর
ছাত্রছাত্রী, বাবা-মা এবং শিক্ষকদের প্রতি প্রধানমন্ত্রীর শুভেচ্ছা
নয়াদিল্লি, ১৫ ফেব্রুয়ারি, ২০২০
প্রধানমন্ত্রী শ্রী নরেন্দ্র মোদী সিবিএসই বোর্ডের পরীক্ষার্থী এবং তাদের বাবা-মা ও শিক্ষকদের শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেছেন, “আজ থেকে সিবিএসই-র দশম ও দ্বাদশ শ্রেণীর পরীক্ষা শুরু হচ্ছে। সমস্ত তরুণ পরীক্ষার্থী, তাদের বাবা-মা ও শিক্ষক-শিক্ষিকাদের শুভ কামনা জানাই। আমি আমার ছোট্ট বন্ধুদের বলবো, চাপ না নিয়ে আনন্দের সঙ্গে পরীক্ষা দাও। মাসের পর মাস ধরে তোমরা যে কঠোর পরিশ্রম করেছো এবং প্রস্তুতি নিয়েছো – তার জন্য ভালো ফল হবেই”।
CG/CB/SB
(Visitor Counter : 63
আদিবাসীবিষয়কমন্ত্রক
উন্নত ভারত অভিযানের জন্য আইআইটি দিল্লির সঙ্গে ট্রাইফেডের মউ স্বাক্ষর
নয়াদিল্লি, ২৫ জুলাই, ২০২০
আদিবাসী মানুষের সার্বিক কল্যাণ ও অগ্রগতিতে এক গুরুত্বপূর্ণ সংগঠন হিসাবে ট্রাইফেড প্রতিশ্রুতিবদ্ধ। কেন্দ্রীয় আদিবাসী বিষয়ক মন্ত্রকের অধীন ট্রাইফেড আদিবাসী মানুষকে উন্নয়নের মূলস্রোতে যুক্ত করতে সর্বদাই প্রচেষ্টা চালিয়ে যাচ্ছে। বর্তমানে চালু কর্মসূচি ও উদ্যোগগুলি রূপায়ণের পাশাপাশি, ট্রাইফেড আইআইটি দিল্লির সঙ্গে উন্নত ভারত অভিযানের জন্য অংশীদারিত্ব গড়ে তুলেছে। উল্লেখ করা যেতে পারে, উন্নত ভারত অভিযান কেন্দ্রীয় মানবসম্পদ উন্নয়ন মন্ত্রকের একটি জাতীয় স্তরের ফ্ল্যাগশিপ কর্মসূচি।
এই অংশীদারিত্বকে আরও মজবুত ও সুদৃঢ় করতে ট্রাইফেড আইআইটি দিল্লি এবং বিজনানা ভারতীর মধ্যে গতকাল দিল্লিতে একটি ত্রিপাক্ষিক সমঝোতাপত্র স্বাক্ষরিত হয়েছে। ট্রাইফেডের বন ধন কর্মসূচির আওতায় আদিবাসী শিল্পোদ্যোগগুলি এই সমঝোতার ফলে উন্নত ভারত অভিযানের অঙ্গ হিসাবে দেশের ২ হাজার ৬০০টিরও বেশি শিক্ষা তথা গবেষণাধর্মী প্রতিষ্ঠানের বিশেষজ্ঞদের সঙ্গে যোগসূত্র স্থাপন করে প্রয়োজনীয় পরামর্শ গ্রহণ করতে পারবেন। দিল্লি আইআইটি-র সঙ্গে অংশীদারিত্ব গড়ে তুলে উন্নত ভারত অভিযানের অঙ্গ হিসাবে ট্রাইফেড আদিবাসী মানুষের জীবন-যাপনের মানোন্নয়ন তথা উপার্জন বাড়ানোর জন্য বিভিন্ন মন্ত্রক, জেলা প্রশাসন, স্থানীয় পঞ্চায়েত প্রতিষ্ঠান, স্বেচ্ছাসেবী সংগঠন এবং সংশ্লিষ্ট সকল পক্ষের সঙ্গে সমন্বয় বজায় রেখে উপযুক্ত কর্মসূচি গ্রহণ করতে পারবে। এই সমঝোতা চুক্তি বিশেষভাবে আদিবাসী মানুষের জীবনযাপনের মান বাড়াতে সাহায্য করবে। এই কাজে বন ধন যোজনার আওতায় স্থাপিত বন ধন বিকাশ কেন্দ্রগুলি গুরুত্বপূর্ণ ভূমিকা নেবে।
আইআইটি দিল্লির সঙ্গে এই চুক্তির তাৎপর্য ব্যাখ্যা করতে গিয়ে ট্রাইফেডের ম্যানেজিং ডাইরেক্টর শ্রী প্রবীণ কৃষ্ণ বলেন, আদিবাসী মানুষের সার্বিক উন্নয়নে এই উদ্যোগ গুরুত্বপূর্ণ ভূমিকা পালন করবে। আদিবাসী মানুষের জীবনযাপনের মানোন্নয়নে এবং তাঁদের কর্ম দক্ষতা বাড়াতে ট্রাইফেড বিভিন্ন মন্ত্রকের সঙ্গে ঘনিষ্ঠ সমন্বয় বজায় রেখে কাজ করছে। ট্রাইফেডের পক্ষ থেকে এ ধরনের অভিনব উদ্যোগ গ্রহণের উদ্দেশ্য হ’ল – সারা বছর ধরে আদিবাসী মানুষের উপার্জনের সুবিধা সুনিশ্চিত করা। শ্রী কৃষ্ণ আরও বলেন, মানবসম্পদ উন্নয়ন মন্ত্রকের উন্নত ভারত অভিযানের আওতায় শিক্ষা ও গবেষণাধর্মী প্রতিষ্ঠানগুলির সুবিস্তৃত নেটওয়ার্ক ব্যবস্থার সঙ্গে যুক্ত হয়ে ট্রাইফেড আদিবাসী মানুষের কল্যাণে প্রয়োজনীয় পদক্ষেপ গ্রহণ করতে পারবে।
আইআইটি দিল্লি এং উন্নত ভারত অভিযানের সঙ্গে অংশীদারিত্ব গড়ে তুলে ট্রাইফেড অরণ্যবাসী মানুষ, যাঁরা গৌণ বনজ সামগ্রী উৎপাদনের সঙ্গে যুক্ত সেই সমস্ত আদিবাসী মানুষের কাছে নতুন ধরনের প্রযুক্তি, উদ্ভাবন ও আধুনিক ডিজিটাল ব্যবস্থা পৌঁছে দিতে সক্ষম হবে। এমনকি, এই সমঝোতার ফলে আদিবাসী মানুষের দৈনন্দিন জীবনযাপনের সঙ্গে যুক্ত বিভিন্ন সমস্যার সমাধানসূত্র পাওয়া যেতে পারে।
এই উপলক্ষে আইআইটি দিল্লির অধিকর্তা শ্রী ভি রামগোপাল রাও বলেন, আইআইটি দিল্লি সমাজের সঙ্গে নিজেদেরকে যুক্ত করার কাজে নিরন্তর প্রচেষ্টা চালিয়ে যাচ্ছে। দৃষ্টান্ত-স্বরূপ তিনি বলেন, আইআইটি দিল্লি এমন একাধিক কর্মসূচি গ্রহণ করেছে, যার সাহায্যে সাধারণ মানুষের প্রকৃত সমস্যাগুলি সমাধানের জন্য প্রতিষ্ঠানের বিশেষজ্ঞদের মেধা ও অভিজ্ঞতাকে কাজে লাগানো হচ্ছে। ত্রিপাক্ষিক এই সমঝোতার অন্যতম একটি পক্ষ বিজনানা ভারতী দেশে আদিবাসী মানুষের মধ্যে বিজ্ঞান ও প্রযুক্তি ক্ষেত্রে গুরুত্বপূর্ণ বিভিন্ন অগ্রগতি সম্পর্কে সচেতন করার কাজ করবে। বিজ্ঞান ও প্রযুক্তিকে কাজে লাগিয়ে জীবনের প্রতিটি ক্ষেত্রে সার্বিক কল্যাণের জন্য আত্মনির্ভর ভারতের স্বপ্ন পূরণের লক্ষ্যে ত্রিপাক্ষিক চুক্তির মতো এই পদক্ষেপ সুদূরপ্রসারী ভূমিকা নেবে।
(CG/BD/SB
বিজ্ঞানওপ্রযুক্তিমন্ত্রক
শষ্যের উন্নত ফলনের জন্য তাপ সহনশীল গমের জাত উৎপাদন করে ইঞ্জিনিয়ারিং অনুষদের সাফল্য
নতুন দিল্লি, ১৭ জানুয়ারি, ২০২১
খুব শীঘ্রই এমন একটি জাতের গম উৎপাদন হতে দেখা যাবে যা তাপ সহনশীল। কেননা তাপ সহনশীল হলে গমের ফলন ও গুণগত মান অনেকটাই বাড়বে।
এই চ্যালেঞ্জ মোকাবিলার জন্য বিজ্ঞান ও প্রযুক্তি বিভাগের ফ্যাকাল্টি ফেলো ডক্টর বিজয় গেহলাট জিনের অভিব্যক্তিটি এমনভাবে সংশোধন করে এপিজেনেটিক রুটটি অন্বেষণ করেছেন যা স্থিরভাবে ডিএনএর বিন্যাসকে ব্যাঘাত না ঘটিয়ে উত্তাপ রোধক হিসেবে কাজ করে।
ডক্টর বিজয় হচ্ছেন পালামপুরের ইনস্টিটিউট অফ হিমালয়ান বায়ো রিসোর্স টেকনোলজির বায়োটেকনোলজি ডিভিশনের একজন ফ্যাকাল্টি মেম্বার। তিনি ডিএনএ মেথিইলেশন- এর ভূমিকাটি চিহ্নিত করতে সক্ষম হয়েছেন। যা কিনা তাপ রোধক শক্তি হিসেবে কাজ করবে। বিভিন্ন শস্য ভরাট পর্যায়ে তাপ এবং চাপ সংবেদনশীল গমের জিনোটাইপ গুলির ভূমিকাও তিনি লক্ষ্য করেছেন। তিনি এ বিষয়ে এপিজেনোমিক ম্যাপিং নামে একটি প্রক্রিয়া চালিয়ে যাওয়ার প্রস্তাব করেছেন। যা প্রাকৃতিক এপিজেনেটিক প্রকরণ শনাক্তকরণে সহায়তা করবে।
তার এই গবেষণাটি 'জেনোমিক্স' নামের জার্নালে প্রকাশিত হয়েছে। সেখানে তিনি দেখিয়েছেন যে উত্তাপের চাপে সি ফাইভ-এমটাস জিনগুলির ডিফারেন্সিয়াল এক্সপ্রেশন প্যাটার্নটি গমের স্ট্রেস প্রতিক্রিয়াতে তাদের ভূমিকা বোঝায়। এটি তাপ সহনশীল এবং উৎপাদনশীলতার ক্ষেত্রে বড় ভূমিকা নিতে পারে।
স্বাস্থ্যওপরিবারকল্যাণমন্ত্রক
ভারতে কোভিড-১৯ টিকাকরণ ১৫৬ কোটি ২ লক্ষ ছাড়িয়েছে
দেশে গত ২৪ ঘণ্টায় ৫৮ লক্ষেরও বেশি টিকার ডোজ দেওয়া হয়েছে
জাতীয় স্তরে সুস্থতার হার বর্তমানে ৯৪.৮৩ শতাংশ
দেশেগত ২৪ ঘণ্টায় নতুন করে আক্রান্তের সংখ্যা ২ লক্ষ ৬৮ হাজার ৮৩৩
এখনও পর্যন্ত মোট ওমিক্রন আক্রান্তের সংখ্যা ৬৪১ : গতকালের তুলনায় ৫.০১ শতাংশ বৃদ্ধি পেয়েছে
দেশে সুস্পষ্টভাবে করোনায় আক্রান্তের সংখ্যা ১৪ লক্ষ ১৭ হাজার ৮২০
সাপ্তাহিক-ভিত্তিতে আক্রান্তের হার ১২.৮৪ শতাংশ
নয়াদিল্লি, ১৫ জানুয়ারি, ২০২২
দেশেগত ২৪ ঘণ্টায় কোভিড-১৯ টিকাকরণের সংখ্যা ৫৮ লক্ষ ২ হাজার ৯৭৬। আজ সকাল ৭টা পর্যন্ত পাওয়া তথ্যানুযায়ী, মোট টিকাকরণের সংখ্যা ১৫৬ কোটি ২ লক্ষ ৫১ হাজার ১১৭।
মোট টিকাকরণের পরিসংখ্যান নিম্নরূপ:
|
|
স্বাস্থ্যকর্মী
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
১,০৩,৯০,০০০
৯৭,৭৩,০৩৮
১৬,২৩,০৪৪
|
|
অগ্রভাগে থাকা করোনা-যোদ্ধা
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
১,৮৩,৮৮,৬৬৮
১,৭০,৩৮,৯৪২
১২,৬৩,৬৪৮
|
|
১৫-১৮ বছর বয়সী
|
|
প্রথমডোজ
|
|
৩,২৫,২৮,৪১৬
|
|
১৮-৪৪ বছর বয়সী
|
|
প্রথমডোজ
দ্বিতীয়ডোজ
|
|
৫২,২৭,৯১,৪৭৫
৩৬,৫৩,১৭,২২৪
|
|
৪৫-৫৯ বছর বয়সী
|
|
প্রথমডোজ
দ্বিতীয়ডোজ
|
|
১৯,৭২,২৮,৩৮০
১৫,৯৯,২১,২৬৫
|
|
৬০ বছরের বেশি বয়সী
|
|
প্রথমডোজ
দ্বিতীয়ডোজ
সতর্কতামূলক ডোজ
|
|
১২,২৯,০১,৮২৭
১০,০১,৬৭,৫০৬
৯,১৭,৬৮৪
|
|
|
|
সতর্কতামূলক ডোজ
|
|
৩৮,০৪,৩৭৬
|
|
মোট
|
|
|
|
১,৫৬,০২,৫১,১১৭
দেশে গত ২৪ ঘণ্টায় সুস্থ হয়েছেন ১ লক্ষ ২২ হাজার ৬৮৪ জন। এরফলে, মহামারী শুরুর সময় থেকে মোট আরোগ্যলাভের সংখ্যা ৩ কোটি ৪৯ লক্ষ ৪৭ হাজার ৩৯০।
জাতীয়স্তরে সুস্থতার হার বর্তমানে ৯৪.৮৩শতাংশ।
গত ২৪ ঘণ্টায় নতুন করে আক্রান্ত হয়েছেন ২ লক্ষ ৬৮ হাজার ৮৩৩ জন।
দেশে সুস্পষ্টভাবে করোনায় আক্রান্তের সংখ্যা বর্তমানে ১৪ লক্ষ ১৭ হাজার ৮২০ হয়েছে, যা মোট আক্রান্তের ৩.৮৫ শতাংশ।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই দেশে গত ২৪ ঘণ্টায় ১৬ লক্ষ ১৩ হাজার ৭৪০ নমুনা পরীক্ষা হয়েছে। এরফলে, সামগ্রিকভাবে মোট নমুনা পরীক্ষার সংখ্যা ৭০ কোটি ৭ লক্ষ ১২ হাজার ৮২৪।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে ১২.৮৪ শতাংশ। একইভাবে, দৈনিক আক্রান্তের হার দাঁড়িয়েছে ১৬.৬৬ শতাংশ।
(CG/SS/SKD/
স্বাস্থ্যওপরিবারকল্যাণমন্ত্রক
রাজ্য/কেন্দ্রশাসিত অঞ্চলগুলির কাছে কোভিড-১৯ টিকার যোগান সম্পর্কিত সর্বশেষ তথ্য
রাজ্য/কেন্দ্রশাসিত অঞ্চলগুলিকে ১৮৩ কোটি ৫২ লক্ষের বেশি কোভিড টিকার ডোজ সরবরাহ
রাজ্য/কেন্দ্রশাসিত অঞ্চলগুলির কাছে ১৭ কোটি ২১ লক্ষের বেশি টিকার ডোজ রয়েছে
নয়াদিল্লি, ২১ মার্চ, ২০২২
কেন্দ্রীয় সরকার সারা দেশে কোভিড-১৯ টিকাকরণের গতি ও পরিধি সম্প্রসারণে অঙ্গীকারবদ্ধ। দেশব্যাপী কোভিড-১৯ টিকাকরণ গত বছরের ১৬ জানুয়ারি শুরু হয়। অবশ্য, সর্বজনীন কোভিড-১৯ টিকাকরণ কর্মসূচির নতুন পর্যায়ের সূচনা হয় গত বছরের ২১ জুন। টিকা ডোজের যোগানের উপর ভিত্তি করে টিকাকরণ অভিযানের পরিধি বাড়ানো হচ্ছে। সেই সঙ্গে, আগাম টিকার ডোজ রাজ্য/কেন্দ্রশাসিত অঞ্চলগুলিতে সরবরাহ করা হচ্ছে, যাতে আগেভাগেই টিকাকরণের পরিকল্পনা করা যায়।
দেশব্যাপী টিকাকরণ অভিযানের অঙ্গ হিসাবে কেন্দ্রীয় সরকার রাজ্য/কেন্দ্রশাসিত অঞ্চলগুলিতে বিনামূল্যে কোভিড টিকা সরবরাহ করে আসছে। কেন্দ্রীয় সরকার টিকা উৎপাদক সংস্থাগুলির কাছ থেকে সংগৃহীত টিকার ৭৫ শতাংশই রাজ্য/কেন্দ্রশাসিত অঞ্চলগুলিতে সরবরাহ করছে।
পরিসংখ্যান অনুযায়ী, রাজ্য/কেন্দ্রশাসিত অঞ্চলগুলিকে এখনও পর্যন্ত ১৮৩ কোটি ৫২ লক্ষ ২৫ হাজার ৬০টি টিকার ডোজ বিনামূল্যে সরবরাহ করা হয়েছে।
এমনকি, রাজ্য/কেন্দ্রশাসিত অঞ্চলগুলির কাছে টিকাকরণের জন্য ১৭ কোটি ২১ লক্ষ ২৫৬টি টিকার ডোজ হাতে রয়েছে।
CG/BD/DM/
(Visitor Counter : 93
তথ্যওসম্প্রচারমন্ত্রক
প্রধানমন্ত্রীর নির্বাচিত ভাষণের সংকলন ‘সবকা সাথ সবকা বিকাশ’ শ্রী অরুণ জেটলি প্রকাশ করলেন
প্রধানমন্ত্রীর বক্তব্য গোটা বিশ্বে দীর্ঘ মেয়াদী প্রভাব রেখেছে : শ্রী অরুণ জেটলি
প্রধানমন্ত্রী শ্রী নরেন্দ্র মোদী তাঁর চিন্তাভাবনা সহজ সরলভাবে ভাগ করে নেওয়ার তা জনমানসে গভীর প্রভাব ফেলে : কর্নেল রাঠোর
নয়াদিল্লি, ০৮ মার্চ, ২০১৯
কেন্দ্রীয় অর্থ এবং কর্পোরেট বিষয়ক মন্ত্রী শ্রী অরুণ জেটলি আজ প্রধানমন্ত্রী শ্রী নরেন্দ্র মোদীর নির্বাচিত ভাষণের সংকলন ‘সবকা সাথ সবকা বিকাশ’ প্রকাশ করেন। নতুন দিল্লীতে ন্যাশনাল মিডিয়া সেন্টারে তথ্য ও সম্প্রচার মন্ত্রক এই অনুষ্ঠানের আয়োজন করে। কেন্দ্রীয় তথ্য ও সম্প্রচার এবং যুব ও ক্রীড়া মন্ত্রকের স্বাধীন দায়িত্বপ্রাপ্ত প্রতিমন্ত্রী কর্নেল রাজ্যবর্ধন রাঠোর অনুষ্ঠানে উপস্হিত ছিলেন।
শ্রী অরুণ জেটলি বলেন, প্রধানমন্ত্রীর রাজনৈতিক ইতিহাস, অর্থনীতি, বিদেশনীতি, কৌশলগত নানা বিষয় সহ বিভিন্ন ক্ষেত্রে যথেষ্ট দখল রয়েছে। সবকিছু দ্রুত শিখে নেওয়া এবং স্বচ্ছ ভাবে চিন্তাভাবনা করার ক্ষমতার জন্য প্রধানমন্ত্রী বাধাহীনভাবে বক্তব্য রাখতে পারেন বলে তিনি মন্তব্য করেন।
শ্রী জেটলি বলেন, প্রধানমন্ত্রীর ভাষণগুলি শুধু দেশেরই নয় সারা বিশ্বে যথেষ্ট প্রভাব বিস্তারে সক্ষম। এই প্রসঙ্গে তিনি দেশের সাম্প্রতিক ইতিহাসে কয়েকজন বিখ্যাত বাগ্মী- মহাত্মা গান্ধী, শ্রী অটল বিহারী বাজপেয়ী, শ্রী জগজীবন রাম এবং শ্রী ইন্দ্রজিৎ গুপ্তের নাম উল্লেখ করেন, যাঁদের বক্তৃতা দেশের মননে এবং চিন্তনে দাগ রেখে গেছে।
কর্নেল রাজ্যবর্ধন রাঠোর বলেন, প্রধানমন্ত্রীর ভাষণগুলিতে বাস্তবসম্মত সমাধান খুঁজে পাওয়া যায়। তাঁর সহজ সরল মাটির কাছাকাছি জীবনযাত্রার জন্যই এধরনের বক্তৃতা তিনি দেন। শ্রী রাঠোর বলেন, প্রধানমন্ত্রী তাঁর চিন্তাভাবনা মানুষের সঙ্গে সোজা সরল ভাষায় ভাগ করে নেন বলেই জনগণের সঙ্গে তাঁর যোগাযোগ এত নিবিড়। ৫ খন্ডের বক্তৃতার সংকলনটিকে তিনি তরুণ ছাত্রছাত্রী, গবেষক, শিক্ষাবিদ এবং সাংবাদিকদের কাছে এনসাইক্লোপিডিয়ার সমতুল বলে বর্ণনা করেন।
আন্তর্জাতিক নারী দিবস উপলক্ষ্যে কর্নেল রাঠোর মহিলাদের প্রতি শ্রদ্ধা প্রদর্শন করেন। তিনি বলেন মেয়েদের মধ্যে নম্র এবং দৃঢ় দু ধরনের স্বভাব রয়েছে, যা অনন্য। ৫ খন্ডের এই সংকলন প্রকাশের সময় শ্রী অমিত খাড়ে, শ্রী কাঞ্চন গুপ্তার সম্পাদনার প্রসঙ্গটি উল্লেখ করেন।
সংকলন প্রসঙ্গে
তথ্য ও সম্প্রচার মন্ত্রকের প্রকাশন বিভাগ ৫ খন্ডের এই সংকলন হিন্দি ও ইংরাজিতে প্রকাশ করেছে। সুপ্রশাসন, ভারতকে উপযুক্ত এবং দক্ষ হিসেবে গড়ে তোলা, আমাদের সাহসী নাগরিকদের প্রশংসা, অন্নদাতা কৃষক, মেধাবী বিজ্ঞানী- এভাবে বিভিন্ন অনুচ্ছেদে প্রধানমন্ত্রীর ধারনা প্রকাশিত হয়েছে।
CG/CB/NS
(Visitor Counter : 174